একটি উপজেলার সকল সরকারি, রেজিষ্টার্ড বেসরকারি ও কমিউনিটি প্রাথমিক বিদ্যালয়ের এবং শিক্ষকদের সকল প্রকার কাজ থানা/উপজেলা শিক্ষা অফিস থেকে হয়ে থাকে । যেমন একই উপজেলা/থানার মধ্যে সরকারি প্রাথমিক বিদ্যালয়ের শিক্ষকদের বদলী, সকল প্রকার ছুটি, জিপিএফ লোন, বেতন সহ সকল প্রকার আর্থিক পাওনাদি, টাইমস্কেল, দক্ষতাসীমা অতিক্রম ইত্যাদি সকল কাজই বর্তমানে থানা/উপজেলা শিক্ষা অফিস হতে নিষ্পত্তি হয় । দু’একটি কাজ যেমন উপজেলা ডিপিসি কমিটির সুপারিশের প্রেক্ষিতে সহকারী শিক্ষকদের প্রধান শিক্ষক হিসাবে পদোন্নতির আদেশ, অবসরের আদেশ, জিপিএফ চুড়ান্ত উত্তোলন ইত্যাদি ক্ষেত্রে জেলায় প্রেরণ করতে হয় । পেনশনে যাওয়ার আগ পর্যন্ত শিক্ষকদের সার্ভিস বই উপজেলা/থানা শিক্ষা অফিসে সংরক্ষিত থাকে । পাওয়ার ডেলিগেট করার ফলে বর্তমানে শিক্ষকদের প্রায় সকল কাজই উপজেলা/থানা শিক্ষা অফিস হতেই সম্পন্ন হচ্ছে । রেজিষ্টার্ড বেসরকারি প্রাথমিক বিদ্যালয় এবং কমিউনিটি প্রাথমিক বিদ্যালয়ের শিক্ষকদের বদলী নাই । তাদের বেতন উপজেলা/থানা শিক্ষা অফিস হতে দেয়া হয় । সকল প্রকার বিদ্যালয়ের নির্মান, সংস্কার/মেরামত ইত্যাদি উপজেলা/থানা শিক্ষা অফিসের তত্ত্বাবধানে উপজেলা/থানা এলজিইডি অফিসের মাধ্যমে এবং ক্ষুদ্র মেরামত বিদ্যালয় ম্যানেজিং কমিটির মাধ্যমে সম্পন্ন হয় । সকল প্রকার প্রাথমিক বিদ্যালয় এবং স্বতন্ত্র ইবতেদায়ী মাদরাসায় প্রাথমিক শিক্ষার জন্য উপবৃত্তি কার্যক্রম উপজেলা শিক্ষা অফিসের তত্ত্বাবধানে কৃষি ব্যাংকের মাধ্যমে বিতরণ করা হয় । সকল প্রকার প্রাথমিক শিক্ষা প্রতিষ্ঠানের ৫ম শ্রেণীর শিক্ষার্থীদের সমাপনী পরীক্ষা উপজেলা/থানা শিক্ষা অফিসের মাধ্যমে সম্পন্ন হয় । বিদ্যালয় বিহীন গ্রামে নতুন বেসরকারি প্রাথমিক বিদ্যালয় স্থাপনের কার্যক্রম উপজেলা শিক্ষা অফিস হতে আরম্ভ হয় । উপজেলা/থানা শিক্ষা অফিসার সহকারী উপজেলা শিক্ষা অফিসার এবং অফিস স্টাফদের এসিআর দেন এবং প্রধান শিক্ষকদের এসিআর এপ্রতিস্বাক্ষর করেন । অর্থাৎ নিয়ন্ত্রণকারী কর্তৃপক্ষ হিসাবে একটি উপজেলা/থানার প্রাথমিক শিক্ষা ক্ষেত্রে প্রায় সকল কার্যক্রমই উপজেলা/থানা শিক্ষা অফিসের মাধ্যমে পরিচালিত হয় এবং সকল কাজের জন্য উপজেলা/থানা শিক্ষা অফিসার দায়বদ্ধ থাকেন ।